Beatris Irimia, I.A 
Odbor: výživa, ochrana zdravia a hodnotenie potravín
Medzi moje záujmy patrí tancovanie, spievanie, cestovanie, šport a trávenie času s priateľmi. Do školského parlamentu sa hlásim, pretože chcem byť aktívnou súčasťou zmien na našej škole, zastupovať názory študentov a pomáhať vytvárať prostredie, kde sa budeme cítiť vypočutí, motivovaní a radi chodiť do školy.
           Mojím prínosom bude zodpovednosť, kreativita a nové nápady na školské aktivity, ktoré podporia spoluprácu medzi študentmi a spravia školský život veselším, zaujímavejším a kvalitnejším.
@beatris.irimia

Lívia Stehlíková, II. Z
Odbor: kozmetička - vizážistka
           Do školského parlamentu sa chcem prihlásiť, pretože som členkou bola už minulý rok, takže viem, čo to obnáša. Rada prinášam nové, prínosné nápady a podieľam sa na organizovaní akcií, ktoré majú pre školu zmysel a reálne sa aj realizujú.
           Mojím cieľom je, aby sa žiaci viac zapájali do mimoškolských aktivít, chodili na školské akcie a cítili sa v škole príjemne. Chcem, aby mali priestor otvorene komunikovať so školským parlamentom a nebáli sa vyjadriť svoje názory.
            Zároveň by som chcela ukázať, že škola nemusí byť len o učení a zodpovednosti, ale aj o zábave, spolupráci a dobrej atmosfére.
@stehlickaa

Nikol Sobeková, II.Z 
Odbor: kozmetička – vizážistka
	Do školského parlamentu sa hlásim už druhý rok, lebo mi nie je jedno, ako naša škola funguje a ako sa tu študenti cítia. Myslím si, že škola nemá byť len o známkach , ale aj o prostredí, kde sa môžeme vyjadriť, zapojiť a mať pocit, že nás názor má váhu. 
Som zodpovedná a viem počúvať ostatných a hľadať kompromisy. Rada by som sa podieľala na organizovaní školských akcií, zlepšovaní atmosféry v škole a prinášala návrhy, ktoré by urobili školský život zaujímavejším a príjemnejším. 
	Môžem ponúknuť energiu, nové nápady, ochotu pracovať a reálny záujem niečo zmeniť k lepšiemu. Verím, že aj malé zmeny môžu mať veľký vplyv a práve na nich by som chcela v parlamente pracovať.
Radka Puskeilerová, III.A 
Odbor: manažment regionálneho cestovného ruchu
Záujmy: učiť sa nové jazyky, práca s ľuďmi, organizovanie podujatí a záujem o dejiny
Dôvod mojej kandidatúry: podpora duševného zdravia, pomoc realizovať rôzne podujatia a zdokonaľovať sa pomocou mnoho seminárov. 

Bianka Kudláková, II.Z
Odbor: kozmetička – vizážistka
Záujmy: kozmetika, líčenie, šport
Dôvod mojej kandidatúry: chcem sa stať členkou školského parlamentu, nakoľko sa rada podieľam na organizovaní školských akcií, skvalitňovaní atmosféry v škole, aby bol študentský život zaujímavejším a radostnejším. 
@bianka.k__

Lilly Urbanová, I.P
Odbor: podnikanie v remeslách a službách
Záujmy: maľovanie, pečenie, hudba
Dôvod mojej kandidatúry: rada pomáham pri organizovaní rôznych školských akcií.
@ace.with.dice

Tatiana Maslíková, 1.A 
Odbor: služby v cestovnom ruchu
Medzi moje záujmy patrí folklórny tanec, spev a aktívne zapájanie sa do školských aj mimoškolských činností. Do školského parlamentu sa hlásim preto, lebo chcem byť súčasťou zmien, ktoré majú zmysel. Rada pomáham pri už rozbehnutých aktivitách, no zároveň sa nebojím prichádzať s novými nápadmi a iniciatívou. 
Na túto školu som sa chcela dostať a záleží mi na tom, aby nebola len "dobrá", ale aby sa neustále posúvala dopredu. Ak dostanem príležitosť, budem členkou, ktorá sa zapája, premýšľa a vie priložiť ruku k dielu.





Anna Mária Feriancová, III.H
Odbor: hotelová akadémia
Záujmy: Používam svoj dar humoru všade, kde sa dá, žijeme len raz, a preto sa treba smiať. Rada čítam, píšem články do Mozaiky, cestujem, pozerám seriály a poznám každú školskú klebetu. Rada sa maľujem, nakupujem, pečiem a papám dobré jedlo.
Dôvod prečo kandidujem: Už som členom školského parlamentu 2 roky a rada by som pokračovala aj ďalej. Mám ambície na zlepšenie života študentov na tejto škole a pridať trochu humoru do školského prostredia.
@anne.mar1e._

Natália Suchá, I.A
Odbor: výživa, ochrana zdravia a hodnotenie potravín
Záujmy: Zaujímam sa o hudbu, mám rada hru na gitare, spev a rada spolupracujem s ľuďmi.
Dôvod prečo kandidujem: Chcela by som sa stať členom školského parlamentu, pretože som komunikatívna, zodpovedná a mám záujem aktívne sa podieľať na dianí v škole.


Lilien Ollová, I.Z 
Odbor: kozmetička - vizážistka
Záujmy: Mám rada šport, hudbu.
Dôvod prečo kandidujem: Chcela by som kandidovať do školského parlamentu, pretože chcem aby bol každý študentský hlas vypočutý a aby sa škola neustále zlepšovala a študenti sem chodili radi a nie z povinnosti. Som cieľavedomá,  zodpovedná a komunikatívna, viem si presadiť svoj názor a zároveň načúvať ostatným.
@_l_i_l_k_a__

Vanesa Kováčová, II.A
Odbor: služby v cestovnom ruchu
Záujmy: čítanie kníh, volejbal
Dôvod prečo kandidujem: Chcela by som rozvíjať našu školu a dať jej dobré meno.


Alex Šagát, III.H

Odbor:  hotelová akadémia                           

Záujmy: Medzi moje záujmy patrí hlavne moja práca v Actione, ale keď už musím robiť niečo iné, tak aj hra na gitare, doučovanie latinských tancov a cvičenie.
Prečo chcem kandidovať? V školskom parlamente aktívne pôsobím už tretí rok, podieľal som sa na všetkých akciách ním organizovaných, či už ako člen organizačného tímu, alebo ako tanečník v programe. Vždy si rád vypočujem Vaše názory a prednesiem ich na prekonzultovanie do ŠP.
Myslím, že do konca svojho štúdia mám ešte čo ponúknuť aj ako menej známy žiak.
@alexx.sagat

Ema Papayová, I.H
Odbor: hotelová akadémia
Záujmy: ručné a tvorivé práce
Dôvod prečo kandidujem: Mám skúsenosť z detského a mládežníckeho parlamentu mesta Handlová, rada vypomáham na rôznych akciách a preto si myslím, že by som bola pre školský parlament prínosom.

Mojmír Petrinec, II.H
Odbor: hotelová akadémia
Záujmy: bouldering, turistika, cestovanie, skauting
Dôvod prečo kandidujem: Rád by som aj naďalej pomáhal pri školských akciách a bol súčasťou tímu, ktorý sa snaží motivovať svojich spolužiakov k aktivite a kritickému mysleniu.
Liliana Balgová, II.A
Odbor: služby v cestovnom ruchu
Záujmy: volejbal
Dôvod prečo kandidujem: Chcela by som spraviť školu miestom, kam budú žiaci chodiť s aspoň o trošku väčšou radosťou.

Timea Mesárošová, I.Z
Odbor:  kozmetička - vizážistka
Záujmy: Moje záľuby sú volejbal a pečenie.
Dôvod prečo kandidujem: Chcela by som presadzovať moje nápady a nápady žiakov, ktoré zlepšia výučbu, prostredie v škole, vzťahy medzi žiakmi a učiteľmi. Baví ma vymýšľať a organizovať a školské akcie. 
@mesarosovatimi
